Каб не збіць пешахода, кіроўца прытармазіў, але сам трапіў у аварыю. Фота assurance-auto.com.18 кастрычніка каля паловы другой дня адбылося здарэнне па Вялікім Гасцінцы. 33-гадовы кіроўца “Міцубісі” ехаў у накірунку Мінска. У раёне гарадскога парку, на павароце з Віленскай, ён убачыў, што на сярэдзіне праезнай часткі, на двайной суцэльнай, стаіць чалавек. Каб не наехаць на яго, кіроўца пачаў прытарможваць. Ззаду ехаў БМВ, за рулём якога быў 24-гадовы кіроўца. Ён не паспеў своечасова націснуць на тормаз і ўехаў у “Міцубісі”. Пешаход знік з месца здарэння. Кіроўца БМВ прыцягнуты да адказнасці. Пра здарэнне распавёў дзяржаўтаінспектар Маладзечанскай ДАІ Сяргей Бартош.